open-index/open-wikipedia-markdown huggingface dataset:
Βασίλης Βερβέρης

Ο **Βασίλης Βερβέρης** (1891-1943) ήταν ηγετικό στέλεχος του ΚΚΕ, βουλευτής του Παλλαϊκού Μετώπου το 1932 και το 1936 και αντιστασιακός. Εκτελέστηκε από τους Γερμανούς τον Δεκέμβριο του 1943.

## Βιογραφικά στοιχεία
### Νεανικά χρόνια- Αγωνιστική δράση
Ο Βασίλης Βερβέρης γεννήθηκε το 1891 στα Κιμμέρια Ξάνθης και ήταν καπνεργάτης. Εντάχθηκε στο ΚΚΕ σε νεαρή ηλικία και αρχικά ήταν χαμηλόβαθμο στέλεχος. Παράλληλα ασχολήθηκε με το καπνεργατικό συνδικαλιστικό κίνημα και έγινε Γραμματέας της Καπνεργατικής Ομοσπονδίας. Το 1931, μετά την καθαίρεση της ΚΕ του ΚΚΕ από την Κομμουνιστική Διεθνή λόγω της φραξιονιστικής πάλης χωρίς αρχές, προωθήθηκε στην ηγεσία του κόμματος και τον Γενάρη του 1934 στην 6η Ολομέλεια του ΚΚΕ έγινε μέλος της ΚΕ. Τον Μάρτιο του 1934 στο 5ο Συνέδριο του ΚΚΕ επικυρώθηκε η εκλογή του στην ΚΕ του κόμματος, ενώ τον Δεκέμβρη του 1935 στο 6ο Συνέδριο του ΚΚΕ εκλέχθηκε πάλι μέλος της Κεντρικής Επιτροπής. 

Μετέβη στη Μόσχα και φοίτησε στις κομματικές σχολές ΚUTV. Όλη την περίοδο από το 1931 μέχρι τη σύλληψή του, τον Αύγουστο του 1936, ήταν στην ηγετική ομάδα του Νίκου Ζαχαριάδη.

Ο Βερβέρης εκλέχθηκε βουλευτής Ροδόπης (περιλάμβανε και την Ξάνθη) του ΚΚΕ στις εκλογές του 1932 με το Ενιαίο Μέτωπο Εργατών Αγροτών και του 1936 με την εκλογική συμμαχία του Παλλαϊκού Μετώπου. Επίσης, ήταν υποψήφιος δήμαρχος Ξάνθης το 1929 και το 1934.

### Δικτατορία Μεταξά - Κατοχή
Την πρώτη κιόλας νύχτα στις 4-5 Αυγούστου 1936 που εγκαθιδρύθηκε η δικτατορία του Μεταξά ο Βερβέρης συνελήφθη από την Ασφάλεια μαζί με εκατοντάδες άλλα άτομα.
Κρατήθηκε σε διάφορα μέρη και τελικά φυλακίστηκε στο Στρατόπεδο Κρατουμένων Κομμουνιστών Ακροναυπλίας. Εκεί ήταν στην ηγεσία της καθοδήγησης μαζί με τους Ιωαννίδη, Θέο, Σινάκο και Τσίπα. 

Η κατοχή τον βρήκε έγκλειστο στην Ακροναυπλία. Στη διάρκεια της κατοχής μεταφέρθηκε στο Στρατόπεδο Συγκέντρωσης Λάρισας και στη συνέχεια στο Στρατόπεδο συγκέντρωσης Χαϊδαρίου. Εκτελέστηκε από τους Γερμανούς στις 12 Δεκέμβρη 1943.

## Παραπομπές


## Πηγές
# Δοκίμιο Ιστορίας του ΚΚΕ, Α΄ τόμος 1919-1949, εκδόσεις Σύγχρονη Εποχή, Αθήνα 2012
# Ιστορία της Αντίστασης 1940-45, Εκδόσεις Αυλός, Αθήνα 1979
# «Ακροναυπλία» (θρύλος και πραγματικότητα), Γιάννης Μανούσακας, εκδόσεις ΔΩΡΙΚΟΣ, Αθήνα 1978
# «Η 4η Αυγούστου», Σπύρος Λιναρδάτος, Πολιτικές και Λογοτεχνικές Εκδόσεις, Αθήνα 1967
# «Στρατόπεδα Λάρισας Τρικάλων, 1941-1944», Αντώνης Φλούντζης, εκδόσεις Παπαζήσης, Αθήνα 1977
# «Η κόκκινη Ξάνθη του μεσοπολέμου», Νίκος Φρέγκογλου, Σύγχρονη Εποχή, Αθήνα 2019 

Κατηγορία:Έλληνες κομμουνιστές
Κατηγορία:Έλληνες αντιστασιακοί
Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές εκλεγμένοι με το Παλλαϊκό Μέτωπο
Κατηγορία:Βουλευτές Ροδόπης
Κατηγορία:Εκτελεσθέντες αντιστασιακοί
Νορβηγικές βουλευτικές εκλογές 2009

Στις **βουλευτικές εκλογές που διεξήχθησαν στη [[Νορβηγία]] στις 14 Σεπτεμβρίου του 2009** κέρδισε νίκη ο κυβερνών κεντροαριστερός συνασπισμός (Εργατικό Κόμμα, Σοσιαλιστικό Αριστερό Κόμμα και Κεντρώο Κόμμα), εξασφαλίζοντας 86 έδρες στο Κοινοβούλιο  επί συνόλου 169 εδρών, με την αντιπολίτευση (κεντρώοι και συντηρητικοί) να καταλαμβάνουν 83 έδρες.
Με καταμετρημένο το 99,9% των ψήφων το Νορβηγικό Εργατικό Κόμμα εξασφαλίζει ποσοστό 35,4% και 64 από τις 169 έδρες, το Κόμμα της Προόδου 22,9 και 41 έδρες, το Συντηρητικό Κόμμα 17,2% και 30 έδρες, το Σοσιαλιστικό Κόμμα της Αριστεράς 6,2% και 11 έδρες, το Κόμμα του Κέντρου 6,2 και 11 έδρες, το Χριστιανοδημοκρατικό Κόμμα 5,5 και 10 έδρες και 3,9% το Φιλελεύθερο Κόμμα,με 2 έδρες.
## Αποτελέσματα

## Παραπομπές


2009
Κατηγορία:Εκλογές του 2009
Ουαγιάγα

thumb|300px|Μια άποψη του Ουαγιάγα
thumb|250px|Χάρτης της λεκάνης του Αμαζονίου με τον Ουαγιάγα που υπογραμμίζεται
Ο **Ουαγιάγα** (ισπανικά: *Huallaga*) είναι παραπόταμος του ποταμού Μαρανιόν. Ο Ουαγιάγα γεννιέται στις κλίσεις των Άνδεων στο Κεντρικό Περού και ενώνει τον Μαρανιόν, πριν ο τελευταίος φτάσει στον ποταμό Ουκαγιάλι για να διαμορφώσει το Αμαζόνιο. Οι κύριοι παραπόταμοι του είναι ο Μονσόν, Μάγιο, Μπιάμπο, Αμπισέο, και Τοκάτσε.

Αν και ρέει 1,100 χλμ, δεν είναι πλωτός για το μεγαλύτερο μέρος.

Ο Ουαγιάγα χωρίζεται σε δύο, πριν και αφού περάσει από την πόλη του Χουανχουί. Ο Άνω Ουαγιάγα (*Alto Huallaga*) και ο Κάτω Ουαγιάγα (*Bajo Huallaga*).

Ο ποταμός συντηρεί μια μυριάδα της άγριας ζωής και της βλάστησης. Ο ποταμός είναι ιδιαίτερα πλούσιος σε αμφίβια ζωή. Συνολικά 18 είδη βατράχων έχουν καταγραφεί από αυτόν, συμπεριλαμβανομένων των Prostherapis femoralis (-μηριαίος), Phyllodromus pulchellus (Φυλλόδρομος ο ωραίος) και Dendrobates reticulatus (Δενδροβάτης ο δικτυωτός) 

thumb|Dendrobates reticulatus (Δενδροβάτης ο δικτυωτός)

## Παραπομπές


## Εξωτερικοί σύνδεσμοι
*
*Λεκάνη του Ουαγιάγα  Υπουργείο Γεωργίας του Περού

Κατηγορία:Ποταμοί του Περού
Ψαμμήτιχος Α΄ της Αιγύπτου

thumb|250px|Τοίχος από βασάλτη με παράσταση του Ψαμμήτιχου Α΄ (Βρετανικό Μουσείο)
Ο **Ψαμμήτιχος Α΄ της Αιγύπτου** ήταν ο ιδρυτής και πρώτος Φαραώ της Αιγύπτου από την 26η δυναστεία. Ήταν ο Φαραώ που ενοποίησε ξανά την Αίγυπτο σε ενιαίο ισχυρό βασίλειο μετά τον κατακερματισμό της χώρας λόγω της κατάκτησης των Ασσυρίων.

## Η δυναστεία της Σάιδας
Καταγόταν από την πόλη της Σάιδας. Ήταν γιος του Νεχώ Α', του τελευταίου από τους 20 βασιλείς, οι οποίοι ήταν διορισμένοι από τους Ασσύριους την εποχή του Εσαρχαδδών και του γιου του, Σαρδανάπαλου, βασιλείς της πόλης. Ονομάζονταν και βασιλείς των 12. Η ενοποίηση ολόκληρης της Αιγύπτου ξανά από τη δυναστεία της Σάιδας περιγράφεται αναλυτικά από τον Έλληνα ιστορικό Ηρόδοτο (Βιβλίο Β' : 151-157). Την εποχή του Νεχώ Α' οι Αιγύπτιοι άρχισαν να αντιδρούν έντονα απέναντι στον ζυγό των Ασσυρίων, άρχισαν να συμπαθούν περισσότερο τους Κουσίτες στα νότια που είχαν γίνει εκείνη την εποχή πολύ ισχυροί με βασιλιά τον Τανταμανί. Οι Κουσίτες επιτέθηκαν στα βόρεια, προκειμένου να αποσπάσουν την Αίγυπτο από τους Ασσυρίους. Στη μάχη που ακολούθησε το 664 π.Χ. σκοτώθηκε ο Νεχώ Α' και τον διαδέχθηκε στην πόλη της Σάιδας ο γιος του, Ψαμμήτιχος. Στα επόμενα 10 χρόνια ο ικανότατος Ψαμμήτιχος κατάφερε να ενώσει ξανά ολόκληρη την Αίγυπτο σε ένα ενιαίο βασίλειο ανεξάρτητο από τους Ασσύριους υπό την ηγεσία του.

## Η ενοποίηση της Αιγύπτου
Η ενοποίηση ολόκληρης της Αιγύπτου σε ένα βασίλειο έγινε τον ένατο χρόνο της βασιλείας του Ψαμμήτιχου Α΄ στη Σάιδα (το 656 π.Χ.), όταν κατέλαβε τις Θήβες, καταλύοντας την 25η δυναστεία που είχε τοποθετηθεί από τον βασιλιά των Κουσιτών της Νουβίας Τανταμανί. Προσέλαβε την κόρη του βασιλιά Σεπενούπετ Β', την Νικοτρίς Α', ως σύμβουλό του, η οποία παρέμεινε βασιλική σύμβουλος 70 ολόκληρα χρόνια ως τον θάνατό της το 586 π.Χ. Στη συνέχεια αντιμετώπισε ο Ψαμμήτιχος επιτυχώς όλα τα επαναστατικά κινήματα και όλες τις επιδρομές από τη Νουβία, ισχυροποιώντας τη βασιλεία του. Στη μακρόχρονη βασιλεία του που κράτησε 54 χρόνια έφερε μεγάλη ανάπτυξη και ευημερία. Πέθανε το 610 π.Χ. και τον διαδέχθηκε ο γιος του, Νεχώ Β΄.

## Το πείραμα του Ψαμμήτιχου
Ο Έλληνας ιστορικός Ηρόδοτος στον δεύτερο τόμο των ιστοριών του (2,2) αναφέρει το πείραμα που έκανε ο Φαραώ Ψαμμήτιχος Α' με δυο βρέφη, προκειμένου να ανακαλύψει την καταγωγή της ανθρώπινης γλώσσας. Μεγάλωσε δυο βρέφη από την ώρα που γεννήθηκαν σε ένα κλειστό δωμάτιο με διαταγή να μην ακούσουν ποτέ λέξη από άνθρωπο, ώστε να ακούσει ο ίδιος την πρώτη γλώσσα που θα πουν από μόνα τους. Η λέξη τελικά που είπαν, όταν έφτασαν σε ηλικία 2 ετών, ήταν "**βεκός**", που ανήκει στη Φρυγική γλώσσα και είναι σχετική με το ψωμί. Με αυτόν τον τρόπο ο Ψαμμήτιχος έβγαλε το συμπέρασμα ότι η καταγωγή της ανθρώπινης γλώσσας ήταν Φρυγική και όχι Αιγυπτιακή, όπως πιστεύανε μέχρι τότε.

## Παραπομπές


## Πηγές
**Peter Clayton, Chronicle of the Pharaohs, Thames and Hudson, 1994. p.195*
**"Psamtek I Wahibre". Digitalegypt.ucl.ac.uk. Retrieved 2011-11-20.*
**"Psamtik I". Touregypt.net. Retrieved 2011-11-20.*

## Εξωτερικοί σύνδεσμοι
* 

Κατηγορία:Φαραώ της 26ης Αιγυπτιακής Δυναστείας
Κλάδεος

Ο **Κλάδεος** ή Κλαδέος είναι ποταμός της Ηλείας γνωστός από την αρχαιότητα, ένας από τους παραποτάμους του Αλφειού. Από τους αρχαίους Έλληνες είχε προσωποποιηθεί και απεικονιζόταν σε αγάλματα όπως στο ανατολικό αέτωμα του Ναού του Δία στην Ολυμπία, υπήρχε δε και βωμός του κοντά στο βωμό της Άρτεμης πίσω από το Ηραίο.

Πηγάζει στην περιοχή του Λάλα και λίγο μετά τις πηγές του σχηματίζει μικρό φαράγγι, εκεί υπάρχει και το φυσικό πέτρινο γεφύρι που αποκαλείται Θεογέφυρο. Στο τέλος της πορείας του περνά από την Αρχαία Ολυμπία όπου και χύνεται στον Αλφειό στα ριζά του Κρόνιου λόφου.

Στην αρχαιότητα, στο ύψος της Αρχαίας Ολυμπίας που συναντά τον Αλφειό, οι όχθες των δύο ποταμών ήταν κατάφυτες από ελαιώνα. Σε κοντινή απόσταση από τον ποταμό, υπήρχαν λουτρά όπου πλένονταν οι αθλητές, καθώς και οι Θέρμες Κλαδέου που χτίστηκαν στη Ρωμαϊκή εποχή. Στην αρχαιότητα πλημμύριζε και δημιουργούσε πολλές καταστροφές. Ανασκαφές έχουν φέρει στο φως αντιπλημμυρικά τοιχία από την αρχαιότητα και τους Ρωμαϊκούς χρόνους.

## Παραπομπές


Κατηγορία:Ποταμοί της Ηλείας
Κατηγορία:Πρόσωπα της ελληνικής μυθολογίας
Κατηγορία:Αρχαία Ολυμπία
Κατηγορία:Παραπόταμοι του Αλφειού
Κατηγορία:Γεωγραφικοί σχηματισμοί της Ηλείας
Τρίτωνας ποταμός

Ο **Τρίτωνας** είναι μικρός ποταμός της Ηλειας και ένας από τους παραποτάμους του Αλφειού. Ο Τρίτων Ηλείας πηγάζει από το όρος Μίνθη και κατά την πορεία του περνά κοντά από την αρχαία Αλίφειρα. Στην περιοχή της σημερινής ιεράς μονής Σεπετού σχηματίζει μικρό φαράγγι με καταρράκτες. Συναντά τον Αλφειό και χύνεται σε αυτόν στο χωριό Ηραία.

Σύμφωνα με μία εκδοχή της ελληνικής μυθολογίας είναι ο αρχαίος ποταμός Τρίτωνας όπου γεννήθηκε η θεά Αθηνά. 

## Μυθολογία
Είναι ο ποταμός Τρίτων σύμφωνα με την μυθολογία τόπος γέννησης της θεάς Αθηνάς, της αποκαλούμενης Τριταγένειας (αυτής που γεννήθηκε στον ποταμό Τρίτωνα ή κατά τον Ηρόδοτο στην Τριτωνίδα λίμνη). Η θέση του μυθολογικού Τρίτωνα δεν είναι γνωστή και έχει τοποθετηθεί σε διάφορες περιοχές, όπως η Βοιωτία, η Αρκαδία ή η Λιβύη. Σύμφωνα με το Διόδωρο το Σικελιώτη αναφέρεται: «Μυθολογούσι δε και την Αθηνάν κατά την Κρήτην εκ Διός εν τας πηγάς του Τρίτωνος ποταμού γεννηθήναι, διό και Τριτογένειαν ονομασθήναι.» ( μτφ.Αναφέρουν το μύθο, ότι και η Αθηνά γεννήθηκε στην Κρήτη, από τον Δία, στις πηγές του ποταμού Τρίτωνα και γι αυτό λεγόταν Τριτογένεια»). Κατά τον Ηρόδοτο η θεά Αθηνά είναι κόρη του Ποσειδώνα και της Τριτωνίδας λίμνης (Δ 180). Ο Ρόμπερτ Πάσλεϊ ταύτισε τον μυθολογικό Τρίτωνα με τον ποταμό Γιόφυρο, ο οποίος βρίσκεται στο νομό Ηρακλείου, στην Κρήτη.

Στις πηγές του Τρίτωνα και κοντά στην πόλη Θέναι ή Θένναι () έπεσε ο ομφάλιος λώρος του Δία ως μωρού κατά τη μεταφορά του από το Δικταίο στο Ιδαίο άντρο. Η περιοχή ονομάστηκε Ομφάλιο Πεδίο και . Είναι πιθανό η Τριτωνίδα λίμνη . 

## Παραπομπές


Κατηγορία:Ποταμοί της Κρήτης
Κατηγορία:Ποταμοί της Ηλείας
Κατηγορία:Παραπόταμοι του Αλφειού
Κατηγορία:Τοποθεσίες της Ελληνικής Μυθολογίας
Κατηγορία:Αθηνά
Ντένις Στράτον

Ο **Ντένις Γουίλιαμ Στράτον** (αγγλ. *Dennis William Stratton*) είναι Άγγλος κιθαρίστας, γνωστός ως μέλος του χέβι μέταλ συγκροτήματος Iron Maiden, όπου έπαιξε στον πρώτο τους δίσκο.

## Βιογραφία
Ο Στράτον γεννήθηκε στις 9 Οκτωβρίου 1952 στο Λονδίνο. Ξεκίνησε να παίζει κιθάρα σε εφηβική ηλικία και στις αρχές της δεκαετίας του '70 σχημάτισε τους Harvest. Το 1973, μετονομάστηκαν σε Wedgewood παίζοντας για πρώτη φορά στο "Cart and Horses" του Στράτφορντ. Έγιναν γνωστοί παίζοντας διασκευές για τα επόμενα δύο χρόνια.

Το 1975, δημιούργησε τους Remus Down Boulevard με τον κιθαρίστα Ντέιβ Έντουαρτς, οι οποίοι ηχογράφησαν κάποιες από τις συναυλίες τους χρησιμοποιώντας τις σαν ντέμο. Η "UK Records" τους πρότεινε συμβόλαιο και αποφάσισε να ηχογραφήσει το πρώτο τους άλμπουμ ζωντανά με τίτλο "*Live at the Marquee*". Παρ' όλη την ετοιμασία και την ηχογράφηση του άλμπουμ, η εταιρεία αποφάσισε να μην εκδώσει το δίσκο. Το συγκρότημα ανέλαβε η "Quarry Management", η οποία δούλευε με καλλιτέχνες όπως ο Ρόρι Γκάλαχερ, οι Status Quo, κ.α.. Οι Remus Down Boulevard περιόδευσαν στην Ευρώπη για τρεις μήνες, ανοίγοντας τις εμφανίσεις των Status Quo. Παρά τις προσπάθειες τους, δεν κατάφεραν να βρουν συμβόλαιο συνεργασίας με κάποια εταιρεία και διαλύθηκαν.

Ο Στράτον γνώρισε τον Στιβ Χάρις, όταν απάντησε σε μία αγγελία στο "Melody Maker" που είχε διαβάσει η σύζυγος του. Αφού έγινε μέλος των Iron Maiden και έμαθε όλα τα τραγούδια που είχε γράψει ο Χάρις, έπαιξε στον ομώνυμο δίσκο του συγκροτήματος, ο οποίος γνώρισε μεγάλη επιτυχία ανεβαίνοντας στο # 4 των βρετανικών τσαρτ και παρέμεινε στους καταλόγους επιτυχιών για 15 εβδομάδες, ενώ ξαναμπήκε στο τσαρτ το 1985. Τον Οκτώβριο του 1980, ο Στράτον αποχώρησε από τους Iron Maiden λόγω μουσικών διαφορών και αντικαταστάθηκε από τον Άντριαν Σμιθ.

Μετά την αποχώρηση του, σχημάτισε τους Lionheart με τον Τζες Κοξ των Tygers of Pan Tang. Αργότερα, έγινε μέλος των Praying Mantis ηχογραφώντας μαζί τους έξι στούντιο δίσκους, από την επανένωση τους το 1990 μέχρι το 2004. Το συγκεκριμένο συγκρότημα γνώρισε μεγάλη επιτυχία στην Ιαπωνία, με πιο επιτυχημένο άλμπουμ το "*A Cry for the New World*" το οποίο έφθασε στο # 35 των τσαρτ, αλλά και τα "*Nowhere to Hide*" και "*Forever in Time*" που μπήκαν στο Top-40.

Μετά την αποχώρηση του από τους Praying Mantis, συνεργάστηκε με τον νοτιοαφρικανό κιθαρίστα Μάικ ντε Τζάγκερ βιντεοσκοπώντας τη ζωή του Στράτον, για ένα επικείμενο ντοκιμαντέρ. Το 2008, οι δύο κιθαρίστες περιόδευσαν με τους Ιταλούς Clairvoyants παίζοντας κομμάτια από τον πρώτο δίσκο των Iron Maiden.

## Δισκογραφία

## Εξωτερικοί σύνδεσμοι
* Επίσημη ιστοσελίδα του Ντένις Στράτον
* Επίσημη ιστοσελίδα των Iron Maiden

## Παραπομπές


## Πηγές
* Βιογραφικό στην επίσημη ιστοσελίδα 
* Dennis Stratton - Encyclopaedia Metallum: The Metal Archives
* Stratton Dennis (Iron Maiden (UK-1))- Musician Profile - Spirit of Metal 

Κατηγορία:Βρετανοί κιθαρίστες
Κατηγορία:Ροκ μουσικοί
Κατηγορία:Άγγλοι μουσικοί
Βουφάγος ποταμός

Ο **Βουφάγος** είναι μικρός ποταμός της Αρκαδίας ένας από τους παραποτάμους του Αλφειού. Σύμφωνα με την ελληνική μυθολογία οφείλει το όνομα του στον Βουφάγο γιο του Ιαπετού που φονεύτηκε από τη θεά Άρτεμις στη Φολόη γιατί ασέβησε στη θεά.

Πηγάζει στο σημερινό κεφαλοχώρι της Αράχοβας και τις πηγές του επισκέφτηκε και ο Παυσανίας, ο οποίος περιγράφει ότι απείχε 40 στάδια απόσταση όπως αναφέρει από την αρχαία Αρκαδική πόλη Μελαινές, όπου ήταν οι πηγές του, όπως και την πολίχνη Βουφάγιο που σε μικρή απόσταση συναντά τον Αλφειό. Οι πηγές του στην αρχαιότητα αποτελούσαν το σύνορο ανάμεσα στη Μεγάλη πόλη και την Ηραία.

## Παραπομπές


Κατηγορία:Ποταμοί της Αρκαδίας
Κατηγορία:Παραπόταμοι του Αλφειού
Νέκαρ

thumb|right|Οι πόλεις της κοιλάδας του Νέκαρ
Ο **Νέκαρ** (γερμ. *Neckar*) είναι ποταμός στη Γερμανία. Είναι παραπόταμος του Ρήνου και πηγάζει από τον Μέλανα Δρυμό. Έχει συνολικό μήκος 367 χλμ. και ρέει κυρίως μέσω της νοτιοδυτικής πολιτείας της Βάδης-Βυρτεμβέργης, διατρέχοντας για λίγο και την Έσση και καταλήγοντας στο Ρήνο μόλις βόρεια του Μάνχαϊμ. Ο Νέκαρ διασχίζει τις ακόλουθες πόλεις: Ρόττενμπουργκ αμ Νέκαρ, Τύμπιγκεν, Έσλινγκεν, Στουτγκάρδη, Μάρμπαχ αμ Νέκαρ, Χαϊλμπρόν, Χαϊδελβέργη, Μάνχαϊμ.

Το όνομα Νέκαρ προήλθε από τα ονόματα *Nicarus* και *Neccarus*, που με τη σειρά τους προέρχονται από την Κέλτικη λέξη *Nikros*, που σημαίνει "άγριο νερό" ή "άγριος τύπος". Ο ποταμός είναι πολύ σημαντικός από εμπορική άποψη, καθώς ήδη από τον 10ο αιώνα από εδώ κατέβαινε η ξυλεία του Μέλανα Δρυμού προς την Ολλανδία και τα παράλια της Βαλτικής για την κατασκευή πλοίων. Είναι επίσης πλωτός και δίνει πρόσβαση στη θάλασσα στις μεγάλες πολεις της Στουτγκάρδης, του Μάνχαϊμ, της Χαϊδελβέργης αλλά και του Χαϊλμπρόν, έκτης μεγαλύτερης πόλης της Βυρτεμβέργης. Κατά τη διάρκεια του 19ου αιώνα τα ατμόπλοια χρησιμοποιούσαν μια αλυσίδα μήκους 155 χιλιομέτρων απλωμένη μέσα στο ποτάμι για να ανεβαίνουν το ρεύμα. Ο αστεροειδής 1223 Νέκαρ (*325 Neckar*), που ανακαλύφθηκε το 1931, πήρε το όνομά του από το ποταμό.

## Εξωτερικοί σύνδεσμοι
* 

Κατηγορία:Ποταμοί της Βάδης-Βυρτεμβέργης
Ημικύβος

Ο **Ημικύβος** (*ημί + κύβος*, «μισός κύβος») μπορεί να σημαίνει:

* Ημικύβος (γραφικά υπολογιστών), μια έννοια σε 3D γραφικά υπολογιστών.
* Ημικύβος (γεωμετρία), ένα αφηρημένο κανονικό πολύτοπο.
* **Ημιυπερκύβος** ή Ντεμιυπερκύβος, ένα *ν*-διάστατο ενιαίο πολύτοπο, γνωστό επίσης ως *ν*-**ημικύβος**.
Κατσίμπαλης Αρκαδίας

Ο **Κατσίμπαλης** (γράφεται και Κατσίμπαλι) είναι ημιορεινός οικισμός της Γορτυνίας, με υψόμετρο 400 μέτρα από την επιφάνεια της θάλασσας, χτισμένος στα διάμεσα του επαρχιακού δρόμου Μεγαλόπολης – Καρύταινας. Έχει πληθυσμό 21 κατοίκων (2021), ενώ το  (2011) είχε 32 κατοίκους και το (2001) είχε 61 κατοίκους.
Ανήκει στον δήμο Μεγαλόπολης της Περιφερειακής Ενότητας Αρκαδίας που βρίσκεται στην Περιφέρεια Πελοποννήσου, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”.
Κατά τη διοικητική διαίρεση της Ελλάδας με το σχέδιο “Καποδίστριας”, μέχρι το 2010, ο Κατσίμπαλης ανήκε στο Τοπικό Διαμέρισμα Κατσίμπαλη, του πρώην Δήμου Γόρτυνος του Νομού Αρκαδίας.

## Ιστορικά στοιχεία
Το χωριό συναντάται για πρώτη φορά στην απογραφή **Grimani το 1700** υπό το όνομα **"Cassim Balli"** να έχει 16 οικογένειες με 47 κατοίκους.

Οι σημερινοί κάτοικοι του χωριού είναι απόγονοι των Κολοκοτρωναίων και οι περισσότεροι ήρθαν από το Λιμποβίσι, το χωριό του Θεόδωρου Κολοκοτρώνη. Πιθανόν να υπάρχουν συγγενικοί δεσμοί με τους κατοίκους στο χωριό Κατσίμπαλη Μεσσηνίας (νυν ονομασία: Εξοχικό), αρκετοί κάτοικοι έχουν ίδια επίθετα με τους κατοίκους από το Κατσίμπαλη Αρκαδίας και προέρχονται και αυτοί από το Λιμποβίσι και την Αλωνίσταινα, επίσης έχουν τον ίδιο πολιούχο του Αγίου Ιωάννη Προδρόμου όπως και το Λιμποβίσι. Το τέμπλο των τριών εκκλησιών είναι χειροποίητο και ακριβώς το ίδιο, κατασκευασμένο από τον ίδιο τεχνίτη.

## Αξιοθέατα
Περίπου στα 800 μέτρα από το Κατσίμπαλη ρέει ο ποταμός Αλφειός, ο οποίος σχηματίζει στα δυτικά της Καρύταινας μεγάλο φαράγγι, συμβάλλοντας στη φυσική οχύρωση της περιοχής.

## Πρόσωπα
* Γιώργος Κατσίμπαλης (1899-1978): λόγιος και βιβλιογράφος του Μαρουσιού 
* Βασίλης Χωριάτης: σιδηροδρομικός φωτογράφος

## Παραπομπές


Κατηγορία:Δήμος Μεγαλόπολης
Κατηγορία:Χωριά της περιφερειακής ενότητας Αρκαδίας
Ψαμμήτιχος

Το όνομα **Ψαμμήτιχος** μπορεί ν΄ αναφέρεται στα εξής πρόσωπα, όπως:
* Ψαμμήτιχος (τύραννος Κορίνθου), ο τελευταίος τύραννος της αρχαίας Κορίνθου. Ανέλαβε την εξουσία το 584 π.Χ. μετά το θάνατο του Περίανδρου
* Ψαμμήτιχος Α΄ της Αιγύπτου, ιδρυτής και πρώτος φαραώ της 26ης δυναστείας, μεταξύ 664 π.Χ. και 610 π.Χ., γιος του Νεχώ Α'.
* Ψαμμήτιχος Β΄ της Αιγύπτου, φαραώ της 26ης δυναστείας, μεταξύ 595 π.Χ. και 589 π.Χ., γιος και διάδοχος του Νεχώ Β'.
* Ψαμμήτιχος Γ΄ της Αιγύπτου, φαραώ της 26ης δυναστείας, μεταξύ 526 π.Χ. και 525 π.Χ., γιος και διάδοχος του Άμασις Β.
Ραϊμόν Ετιέν

right|thumb|200px|Ο ΠΑΟΚ το 1929
Ο **Ραϊμόντ Ετιέν** γεννήθηκε στη Κωνσταντινούπολη. Η μητέρα του λεγόταν Αναίς και ήταν Γαλλίδα. Ήταν Χριστιανός Καθολικός. Αποτέλεσε το πρώτο ξένο ποδοσφαιριστή του ΠΑΟΚ και επισήμως τον πρώτο επαγγελματία ποδοσφαιριστή στην Ελλάδα.

## Καριέρα
Υπήρξε αθλητής της ομάδας Πέρα Κλουμπ, σωματείο που διατηρούσε στενές σχέσεις με τον ΠΑΟΚ καθώς αρκετοί από τους ιδρυτές του ήταν νωρίτερα αθλητές και μέλη του Πέρα Κλουμπ. Το 1928 δυο χρόνια μετά την ίδρυση του ΠΑΟΚ αποκτήθηκε από το σύλλογο και έγινε ο πρώτος αλλοδαπός επαγγελματίας ποδοσφαιριστής. Στις 5 Σεπτεμβρίου του 1928 υπέγραψε το πρώτο επαγγελματικό συμβόλαιο στην Ελλάδα με αμοιβή 4.000 δραχμές υπό τον όρο ότι το ποσό αυτό θα μειωνώταν αν έβρισκε δουλειά.

Αγωνίστηκε για πρώτη φορά με τον ΠΑΟΚ στις 15 Νοεμβρίου του 1928 στη νίκη εναντίον του Θερμαϊκού και σημείωσε 2 γκολ. Στις 3 Μαρτίου του 1929 ο ΠΑΟΚ έχανε από τον Άρη με σκορ 3-0 πέντε λεπτά πριν το τέλος του αγώνα όμως με γκολ του Ετιέν κατάφερε να ισοφαρίσει πριν τη λήξη.

Συμμετείχε στο Πρωτάθλημα Μακεδονίας της ίδιας χρονιάς στο οποίο ο ΠΑΟΚ ισοβάθμησε με τον Άρη στην πρώτη θέση και ο τίτλος του πρωταθλητή κρίθηκε σε αγώνα μπαράζ. Ο Ετιέν ισοφάρισε το σκορ (1-1) στον αγώνα και χρειάστηκε και δεύτερη αναμέτρηση για τον τίτλο. Στον επαναληπτικό αγώνα ο Ετιέν σκόραρε και πάλι όμως το γκολ του δεν στάθηκε αρκετό για τον ΠΑΟΚ που ηττήθηκε με 4-3. Αναδείχθηκε πρώτος σκόρερ με 8 γκολ στο Πρωτάθλημα Μακεδονίας του 1930.

Ο Ετιέν αγωνίστηκε για 6 χρόνια στην ομάδα του ΠΑΟΚ και υπήρξε ένας από τους πιο αποτελεσματικούς σκόρερ της εποχής του. Αγωνίστηκε σε 44 παιχνίδια πρωταθλήματος και σημείωσε 38 γκολ. Τα 34 από τα γκολ του σημειώθηκαν σε παιχνίδια πρωταθλήματος Θεσσαλονίκης και τα 4 σε αγώνες πρωταθλήματος Ελλάδας. Είναι ο 4ος σκόρερ στα τοπικά πρωταθλήματα στην ιστορία του συλλόγου, πίσω από τους Καλογιάννη (42 γκολ σε 56 παιχνίδια), Κουϊρουκίδη (38 γκολ, σε 57 παιχνίδια) και Λευτέρη Παπαδάκη (36 γκολ σε 93 ματς).

Ήταν επίσης μέλος τη Μικτής Θεσσαλονίκης. Στο πρώτο παιχνίδι που έγινε για το πρωτάθλημα πόλεων στο γήπεδο του Ηρακλή Θεσσαλονίκης, οδήγησε τη Μικτή Θεσσαλονίκης σε νίκη με 4-3 επί της Μικτής Πειραιά των αδερφών Ανδριανόπουλων, σημειώνοντας 3 γκολ.

## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές ΠΑΟΚ
Κατηγορία:Επιθετικοί ποδοσφαιριστές
Λίμνη της Αγουλινίτσας

Η **Λίμνη της Αγουλινίτσας** ήταν λίμνη, αποξηραμένη σήμερα από το 1968, που βρισκόταν στην Ηλεία. Το όνομα της το οφείλει στο χωριό Αγουλινίτσα, το σημερινό Επιτάλιο, που βρισκόταν στις όχθες της.

Η Αγουλινίτσα βρισκόταν δίπλα στη θάλασσα και με τεχνητό κανάλι την υδροδοτούσαν συχνά με θαλασσινό νερό εφόσον το επίπεδο της ήταν χαμηλότερο από τη θάλασσα. Σε κοντινή απόσταση βρίσκονται οι εκβολές του Αλφειού των οποίων αποτελούσε τμήμα. Η εκμετάλλευση της λίμνης και ειδικά το ψάρεμα των χελιών έβγαινε από το κράτος σε δημοπρασία, έπειτα οι ψαράδες συνήθως ντόπιοι έχτιζαν διβάρια και άνοιγαν μπούκες, τεχνητά κανάλια, από τις οποίες εμπλούτιζαν τα νερά της με θαλασσινό νερό.

Η Αγουλινίτσα δεν υπήρξε στην αρχαιότητα αλλά δημιουργήθηκε στον μεσαίωνα από τα ισχυρά θαλάσσια ρεύματα της περιοχής όπου με την παράσυρση άμμου εγκλώβισαν νερά του Αλφείου, βρόχινα και ρεμάτων και δημιουργήθηκε η λίμνη. Στην αρχαιότητα μάλιστα εκεί ήταν το Δέλτα του Αλφειού πριν μετατοπιστεί με την πάροδο των χρόνων στην σημερινή του θέση. Η λίμνη αποξηράνθηκε με έργα που ξεκίνησαν το 1968 και δόθηκαν για καλλιέργεια 35-40.000 στρέμματα. Η Λίμνη είχε πολλά ψάρια, λαβράκια, κέφαλους και χέλια, και στις όχθες άνθιζε το κυνήγι της μπάλιζας. Οι κάτοικοι της Αγουλινίτσας ζούσαν από το ψάρεμα.

Τα τελευταία χρόνια έχει ξεκινήσει προσπάθεια επαναδημιουργίας της λίμνης.

## Παραπομπές


## Πηγές
* Τάκης Λιναρδάκης, "Κυνηγετική ιστορία. Όταν η Αγουλινίτσα ήταν λίμνη", Περιοδικό *Κυνηγεσία και Κυνοφιλία*. 
* Σύλλογος Επιταλιωτών Αθήνας, "Η Αγουλινίτσα, Τα Χέλια, Η Λίμνη, Τα Έθιμα που Χάθηκαν".

## Προτεινόμενη Βιβλιογραφία
* Ελένη Θ. Κοβάνη - Καλλισθένη Αβδελίδη, *Λιμνών αποξηράνσεις: μελέτη αειφορίας και πολιτιστικής ιστορίας. Αναπαραστάσεις του χώρου και των χρήσεών του στις αποξηραμένες περιοχές Κάρλας και Αγουλινίτσας*, Εθνικό Κέντρο Κοινωνικών Ερευνών, Αθήνα 2002. ISBN 970-7093-79-8

Κατηγορία:Λίμνες του νομού Ηλείας
Κατηγορία:Αλφειός
Αγουλινιτσας
Ημικύβος (γεωμετρία)

Στην αφηρημένη γεωμετρία, ένας **ημικύβος** είναι ένα αφηρημένο κανονικό πολύεδρο, που περιέχει το ήμισυ των επιφανειών του κύβου.

## Κατασκευή
Μπορεί να υλοποιηθεί ως προβολικό πολύεδρο (μία ψηφοθέτηση του πραγματικού προβολικού επιπέδου από 3 τετράπλευρα), το οποίο μπορεί να απεικονιστεί με την κατασκευή του προβολικού επιπέδου ως ημισφαίριο, όπου αντίθετα σημεία κατά μήκος της περιφερείας του είναι συνδεδεμένα μεταξύ τους έτσι ώστε να διαιρούν το ημισφαίριο σε τρία ίσα μέρη.

## Χαρακτηριστικά
Διαθέτει 3 τετράγωνες επιφάνειες (ή έδρες), 6 ακμές και 4 κορυφές. Έχει μια απροσδόκητη ιδιότητα ότι η κάθε επιφάνειά του εφάπτεται με τις άλλες επιφάνειές του σε δύο ακμές, και η κάθε επιφάνειά του περιέχει όλες τις κορυφές. Αυτό είναι ένα παράδειγμα ενός αφηρημένου πολυτόπου οι επιφάνειες του οποίου δεν καθορίζονται από το σύνολο των κορυφών του.

Από την άποψη της θεωρίας γραφημάτων, αυτό είναι μια ενσωμάτωση της *Κ*4 (το πλήρες γράφημα με 4 κορυφές) σε ένα προβολικό επίπεδο.

Ο ημικύβος δεν πρέπει να συγχέεται με τον ντεμικύβο, διότι ο ημικύβος είναι ένα προβολικό πολύεδρο, ενώ ο ντεμικύβος είναι ένα συνηθισμένο πολύεδρο (στον Ευκλείδειο χώρο). Επίσης, ενώ και οι δύο έχουν το ήμισυ των κορυφών ενός κύβου, ο *ημικύβος* είναι ένα *πηλίκο* του κύβου (δηλαδή, μια υποδιαίρεση του κύβου), ενώ οι κορυφές του *ντεμικύβου* είναι ένα *υποσύνολο* των κορυφών του κύβου.

## Περαιτέρω ανάγνωση
*Πολύεδρο
*Πολύτοπο

## Παραπομπές

* 

Κατηγορία:Γεωμετρικά σχήματα
Κατηγορία:Κύβοι
Φορτίνο Σαμάνο

μικρογραφία|Φωτογραφία του Σαμάνο λίγα λεπτά πριν την εκτέλεση του.
Ο **Φορτίνο Σάμανο** (*[[ισπανικά]]: Fortino Sámano*) εικάζεται ότι ήταν υπολογαχός ή (και) υπαρχηγός των στρατευμάτων του Ζαπάτα την περίοδο της Μεξικανικής Επανάστασης.
Έγινε γνωστός στο Ελληνικό κοινό από το ομώνυμο τραγούδι του Θανάση Παπακωνσταντίνου που εμπεριέχεται στο δίσκο "Ο Σαμάνος". Δεν υπάρχουν ακριβείς πληροφορίες για το πρόσωπο του ή την όποια δράση του πέρα από την φωτογράφιση του μπροστά στο εκτελεστικό απόσπασμα.

## Μέλος του κυβερνητικού στρατού
Σύμφωνα μεταξύ άλλων, την ιστοσελίδα relatosehistorias.mx o Σαμάνο ήταν λοχαγός του κυβερνητικού στρατού του Venustiano Carranza που πολεμούσε τον στρατό του Εμιλιάνο Ζαπάτα. Καταδικάστηκε από στρατοδικείο και εκτελέστηκε στις 1917 για ένοπλη ληστεία και άσκηση βίας. Η εκτέλεση του πραγματοποιήθηκε για παραδειγματισμό. 

## Εξωτερικοί σύνδεσμοι
**[http://books.google.gr/books?id=zL2qiCE59NcC&lpg=PA120&dq=Fortino%20Samano&pg=PA120#v=onepage&q=Fortino%20Samano&f=false Walking on Water: Reading, Writing, and Revolution]*, Derrick Jensen, Chelsea Green Publishing, 2005, σελ. 120 ISBN 1603580255, 9781603580250

## Παραπομπές


Κατηγορία:Μεξικανοί
Κατηγορία:Φωτογραφία
Χρησιδάνειο

**Χρησιδάνειο** είναι μία σύμβαση ενοχικού δικαίου που ρυθμίζεται στον Αστικό Κώδικα. Η σύμβαση αυτή συνάπτεται μεταξύ δύο προσώπων, από τα οποία το ένα ονομάζεται "χρήστης" και το άλλο "χρησάμενος". Με τη σύμβαση χρησιδανείου ο ένας συμβαλλόμενος, ο οποίος καλείται "χρήστης" παραχωρεί, χωρίς αντάλλαγμα, τη χρήση ορισμένου πράγματος στον άλλο συμβαλλόμενο, ο οποίος καλείται "χρησάμενος", για ορισμένο ή αόριστο χρόνο . 

Παραδείγματα: 1) Ο Α δίνει στον φίλο του Β το αυτοκίνητό του, για να πάει μία μονοήμερη εκδρομή και έπειτα να τού το επιστρέψει.
2) Μία νύκτα που βρέχει, ο καταστηματάρχης Γ δίνει στον θαμώνα του καταστήματός του, Δ, μία ομπρέλα, για να μη βραχεί ο τελευταίος κατά την επιστροφή του στο σπίτι του και ενώ ο Δ υπόσχεται ότι την επόμενη ημέρα θα επιστρέψει στον Γ την ομπρέλα. 3) Ο πλοιοκτήτης Χ παραχωρεί, χωρίς αντάλλαγμα,  στον πολιτικό Ω τη χρήση του σκάφους του για τη διοργάνωση δεξιώσεως πολιτικού χαρακτήρα. 

## Εννοιολογική διαφορά του χρησιδανείου από το δάνειο
Αντικείμενο του χρησιδανείου είναι η παραχώρηση της χρήσεως ορισμένου πράγματος, ενώ αντικείμενο του δανείου είναι η μεταβίβαση της κυριότητας χρημάτων ή άλλων αντικαταστατών πραγμάτων .  Συνεπώς : ο λήπτης του δανείου γίνεται κύριος του πράγματος που δανείζεται και έχει την υποχρέωση να επιστρέψει ύστερα από ορισμένο ή αόριστο χρόνο άλλα πράγματα της ίδιας ποσότητας και ποιότητας, ενώ ο χρησάμενος δεν γίνεται κύριος του πράγματος που χρησιδανείζεται. 

## Εννοιολογική διαφορά του χρησιδανείου από τη μίσθωση πράγματος
Τόσο το χρησιδάνειο όσο και η μίσθωση πράγματος είναι συμβάσεις του ενοχικού δικαίου που έχουν ως αντικείμενο τη παραχώρηση της χρήσεως κάποιου πράγματος για ορισμένο ή  αόριστο χρόνο. Όμως, στο χρησιδάνειο εκείνος που παραχωρεί τη χρήση πράγματος ("χρήστης") δεν λαμβάνει κανένα αντάλλαγμα, ενώ στη μίσθωση εκείνος που αναλαμβάνει την υποχρέωση να παραχωρήσει τη χρήση πράγματος ("εκμισθωτής") λαμβάνει ως αντάλλαγμα το μίσθωμα . 

## Χρήση του όρου "χρησιδάνειο" στην καθομιλουμένη
Ο όρος "χρησιδάνειο" δεν χρησιμοποιείται στην προφορική καθομιλουμένη, παρά μόνον μεταξύ νομικών που θέλουν να ακριβολογήσουν. Πάντως, κατά νομική ακριβολογία, το σωστό θα ήταν να λέγαμε "Μου **χρησιδανείζεις** για λίγο το στυλό σου, να γράψω κάτι;" και όχι "Μου **δανείζεις** για λίγο το στυλό σου, να γράψω κάτι;", αφού με την ανωτέρω φράση ζητείται χρησιδάνειο (παραχώρηση χρήσεως συγκεκριμένου πράγματος για μικρό χρονικό διάστημα) και όχι δάνειο (μεταβίβαση κυριότητας πράγματος με υποχρέωση αποδόσεως άλλου πράγματος της ίδιας ποσότητας και ποιότητας ύστερα από μικρό χρονικό διάστημα).

## Παραπομπές

## Εξωτερικοί σύνδεσμοι

Κατηγορία:Αστικό Δίκαιο
Θεματοφύλακας

**Θεματοφύλακας** είναι εκείνος στον οποίο έχει δοθεί ένα κινητό πράγμα για να το φυλάει για ορισμένο ή αόριστο χρόνο και έχει την υποχρέωση να το αποδώσει όταν του ζητηθεί. Ο θεματοφύλακας δικαιούται να ζητήσει αμοιβή από εκείνον που παρακατέθεσε σε αυτόν το πράγμα εφόσον έχει συμφωνηθεί αμοιβή ή εφόσον δικαίωμα αμοιβής συνάγεται από τις περιστάσεις.

Ο θεματοφύλακας είναι ένα από τα δύο συμβαλλόμενα μέρη στην παρακαταθήκη, η οποία είναι σύμβαση ενοχικού δικαίου και ρυθμίζεται από τον Αστικό Κώδικα.

Στην καθομιλουμένη και στον πολιτικό λόγο με τη χρήση της λέξεως "θεματοφύλακας" μπορεί να εννοείται ο συνήθως ώριμης ή προχωρημένης ηλικίας "φύλακας" ή "φρουρός" παραδόσεων, ιδεολογίας, αξιών κ.λπ. Πάντως, είναι συνήθης η μη ακριβής χρήση της λέξης αυτής στον πολιτικό λόγο, κατά τρόπο που μπορεί να δημιουργήσει (ίσως εσκεμμένα) παρανοήσεις.

## Παραπομπές

## Εξωτερικοί σύνδεσμοι

Κατηγορία:Αστικό Δίκαιο
Κατηγορία:Ενοχικό Δίκαιο
Χατσεψούτ

Η **Χατσεψούτ** ή **Χατσεπσούτ** (1508-1458 π.Χ.) καλουμένη και **Άμμεσις** από τον Μανέθωνα, ήταν η πέμπτη Φαραώ της 18ης δυναστείας της Αρχαίας Αιγύπτου. Ήταν κόρη του Τούθμωσι Α΄ και της πρώτης γυναίκας του Αχμές. Παντρεύτηκε τον ετεροθαλή αδελφό της Τούθμωσι Β΄ και μαζί απέκτησαν μια κόρη, τη Νεφερούρε. Μετά τον θάνατο του Τούθμωσι Β΄ παραμέρισε το Τούθμωσι Γ΄, γιο του Τούθμωσι Β΄ από άλλη γυναίκα, και βασίλευσε από το 1479 π.Χ. μέχρι το θάνατό της το 1458 π.Χ. Στην αρχή δρούσε εκ μέρους του Τούθμωσι Γ΄, όμως μετά από περίπου 7 χρόνια ανέλαβε μόνη της τα αξιώματα του Φαραώ. Η Χατσεψούτ απεικονίζεται κατ' εντολή της να φοράει ενδυμασία Φαραώ και την ψεύτικη γενειάδα. Η βασιλεία της ήταν ειρηνική με την κατασκευή μεγάλων έργων, όπως ο ναός της στο Ντέιρ ελ Μπάχρι, ασχολήθηκε με την οικονομική ανάπτυξη της Αιγύπτου, και είναι γνωστή για την αιγυπτιακή αποστολή που οργάνωσε στη Γη του Πουντ στην κεντροανατολική Αφρική. Σύμφωνα με τον Αιγυπτιολόγο Τζέιμς Χένρι Μπρήστιντ είναι γνωστή ως «η πρώτη σπουδαία γυναίκα στην ιστορία την οποία ξέρουμε». Η Χατσεψούτ πέθανε περίπου το 1458 π.Χ. και τη διαδέχτηκε ο Τούθμωσις Γ΄. Ο Τούθμωσις Γ΄ ξεκίνησε μια μεγάλη εκστρατεία να εξαφανίσει το όνομα της Χατσεψούτ από την ιστορία, καταστρέφοντας τα αγάλματά της και σβήνοντας το όνομά της από τις επιγραφές των ναών. Αν και κάποιοι χαρακτήρισαν αυτή την πράξη ως εκδίκηση που του πήρε το θρόνο, είναι πιθανότερο να ήταν απόπειρα να νομιμοποιήσει το γιο του στον θρόνο της Αιγύπτου. Ως εκ τούτου ήταν άγνωστη στους αιγυπτιολόγους μέχρι το 1822, όταν αποκρυπτογραφήθηκαν τα ιερογλυφικά στο Ντέιρ ελ Μπάχρι. Η μούμια της είχε βρεθεί από το 1903, αλλά αναγνωρίστηκε ως δικιά της το 2007 με εξέταση DNA και ένα δόντι που βρέθηκε σε ένα κουτί που της ανήκε. Είναι πιθανό να πέθανε από καρκίνο που οφειλόταν στο φάρμακο που έπαιρνε για να γιατρέψει δερματικές παθήσεις.

## Παραπομπές


## Πηγές
* ΔΟΜΗ: Χατσεψούτ
* Hatshepsut biography biography.com
* Hatshepsut history.com

## Εξωτερικοί σύνδεσμοι

Κατηγορία:Φαραώ της 18ης Αιγυπτιακής Δυναστείας
Κατηγορία:Αρχαίες Αιγύπτιες Βασίλισσες και Πριγκίπισσες
Ελισσώνας (ποταμός Αρκαδίας)

Ο **Ελισσώνας** είναι ποταμός της Αρκαδίας, ένας από τους παραποτάμους του Αλφειού. Πηγάζει από το Μαίναλο και το κεντρικό τμήμα του βουνού ανάμεσα στα χωριά Πιάνα και Αλωνίσταινα και συναντάει τον Αλφειό κοντά στη Μεγαλόπολη. 

Το όνομα του το οφείλει στον Ελισσώνα, έναν από τους 50 γιους του Λυκάονος. Σύμφωνα με τον Παυσανία, στις πηγές βρισκόταν η αρχαία πόλη Ελισσών. Έχει μήκος 34 χιλιόμετρα, ενώ στην πορεία του σχηματίζει το φαράγγι της Μπαρμπουτσάνας, όπου και ο ίδιος ο ποταμός έχει αυτό το όνομα. Στο ύψος του χωριού Δαβιά λέγεται και Δαβιώτικος.  

Στην κοίτη του βρίσκονται κτισμένα τρία παραδοσιακά γεφύρια που διασώζονται σήμερα, τα γεφύρια στο Καρτερόλι, κτίσμα της Οθωμανικής περιόδου, και το γεφύρι της Μεγαλόπολης, κτίσμα του 19ου αιώνα.

## Παραπομπές


## Πηγές
* Ιστοσελίδα river trekking, ποτάμι Ελισσώνας

Κατηγορία:Παραπόταμοι του Αλφειού
Κατηγορία:Ποταμοί της Αρκαδίας
Τζον Τζέιμς Οντιμπόν

Ο **Τζον Τζέιμς Οντιμπόν** (*John James Audubon*, *Jean-Jacques Audubon*, 26 Απριλίου 1785 – 27 Ιανουαρίου 1851) ήταν Γαλλο-Αμερικανός ορνιθολόγος, φυσιοδίφης και ζωγράφος. Ήταν αξιοσημείωτος εξαιτίας των εκτεταμένων μελετών του, με οποίες επεδίωξε να καταγράψει όλα τα είδη πουλιών της Αμερικής, καθώς και για τις λεπτομερείς απεικονίσεις που φιλοτέχνησε απεικονίζοντας τα πουλιά στο φυσικό τους περιβάλλον. Το κύριο έργο του, ένα έγχρωμο βιβλίο με τίτλο «Τα Πουλιά της Αμερικής» (The Birds of America) (1827–1839) θεωρείται ένα από τα καλύτερα ορνιθολογικά έργα που ολοκληρώθηκαν. Αναγνώρισε 25 νέα είδη.

Ο Ζαν-Ζακ Οντιμπόν γεννήθηκε στο Λε Καΰ (Les Cayes) στη Γαλλική αποικία Σαιν Ντομίνγκ (σημερινή Αϊτή). Ο πατέρας του είχε συμμετάσχει στη πλευρά των Αμερικανών στην Αμερικανική Επανάσταση. Το 1791 έφυγε στη Γαλλία και μεγάλωσε κοντά στη Ναντ. Γύρισε στην Αμερική το 1803, στο αγρόκτημα που είχε ο πατέρας του, κοντά στη Φιλαδέλφεια και άλλαξε το όνομά του σε Τζον Τζέιμς Οντιμπόν. Εκείνη τη περίοδο αρχίζει να μελετά τα πουλιά. Το 1808 παντρεύτηκε την Λούσυ Μπέικγουελ, μια δυναμική γυναίκα που τον υποστήριξε στη ζωή του. Άρχισε μια επιχείρηση, αρχικά στο Λούισβιλ, Κεντάκι, αλλά μετακινήθηκαν σε μια λιγότερο ανταγωνιστική πόλη το 1810. Παράλληλα ζωγράφιζε πουλιά. Το 1812 έλαβε την αμερικανική ιθαγένεια και εγκατέλειψε τη γαλλική. Οι επιχειρήσεις πήγαιναν καλά, αλλά το 1819 πτώχευσε. Το 1820 άρχισε να συμμετέχει σε ορνιθολογικές αποστολές, ενώ παράλληλα ζωγράφιζε.

Το 1826 έδειξε τη δουλειά του σε εύπορους Βρετανούς και με τα χρήματα που συγκέντρωσε άρχισε να εκδίδει το έργο του «Τα Πουλιά της Αμερικής». Αυτό το μνημειώδες έργο αποτελείται από 435 ζωγραφισμένες στο χέρι, φυσικού μεγέθους εκτυπώσεις 497 ειδών πουλιών, οι οποίες εκτυπώθηκαν σε σελίδες με διαστάσεις 99×66 εκατοστά. Το έργο του ολοκληρώθηκε το 1839. Σήμερα «Τα Πουλιά της Αμερικής» είναι το ακριβότερο βιβλίο στον κόσμο. Σε μια δημοπρασία του 2000 ένα αντίτυπο πωλήθηκε για 8,8 εκατ. δολάρια (6,8 εκατ. ευρώ). Ο Οντιμπόν κυνηγούσε και σκότωνε τα πουλιά και στη συνέχεια τα κρεμούσε από σύρματα και τα ζωγράφιζε. Το 1839, μετά την έκδοση του έργου του, γύρισε στην οικογένειά του. Πέθανε το 1851 στο Μανχάταν, Νέα Υόρκη. Ήταν ο δεύτερος Αμερικανός πολίτης που έγινε μέλος της Βασιλικής Εταιρείας, μετά τον Βενιαμίν Φραγκλίνο.


Αρχείο:Conuropsis carolinensisAWP026AA2.jpg|Ο παπαγάλος της Καρολίνας από το έργο του *Τα Πουλιά της Αμερικής*. Σήμερα έχει εξαφανιστεί
Αρχείο:Brooklyn Museum - American Flamingo - John J. Audubon.jpg|Το Αμερικανικό Φλαμίγκο
Αρχείο:181 Goldon Eagle.jpg|Χρυσαετός


## Παραπομπές


## Πηγές
* Rhodes, Richard (2004). *John James Audubon: The Making of an American*. Νέα Υόρκη: Alfred A. Knopf. ISBN 0-375-41412-6
* Με ένα μουσκέτο και ένα πινέλο! Έθνος - Κυνήγι (18 Μαρτίου 2010)

## Εξωτερικοί σύνδεσμοι

*''Τα πουλιά της Αμερικής'', οι 435 εικόνες σε υψηλή ανάλυση, από το Πανεπιστήμιο του Πίτσμπουργκ.

Κατηγορία:Αμερικανοί ζωγράφοι
Κατηγορία:Γάλλοι ζωγράφοι του 18ου αιώνα
Κατηγορία:Γάλλοι ζωγράφοι του 19ου αιώνα
Κατηγορία:Ζωολόγοι
Κατηγορία:Ορνιθολόγοι
Ελισσώνας (αποσαφήνιση)

Με την ονομασία **Ελισσών** ή **Ελισσώνα** μπορεί να αναφέρονται:

* Ελισσώνας, πρόσωπο της ελληνικής μυθολογίας, ένας από τους γιους του Λυκάονος της Αρκαδίας.
* Ελισσών, πόλη της αρχαίας Αρκαδίας.
* Ελισσώνας (ποταμός Αρκαδίας), ποταμός της Αρκαδίας.
* Ελισσώνας (ποταμός Ηλείας), ποταμός της Ηλείας.
* Ελισσώνας (ποταμός Κορινθίας), ποταμός της Κορινθίας.

Κατηγορία:Αποσαφηνίσεις ονομάτων
Φιρστ Βιέννα

Η **Φιρστ Βιένα** είναι μια αυστριακή ποδοσφαιρική ομάδα από το Döbling στην επαρχία της Βιέννης. Ιδρύθηκε στις 22 Αυγούστου 1894 και είναι η παλαιότερη ομάδα της χώρας. Έχει διαδραματίσει σημαντικό ρόλο στο ποδόσφαιρο της χώρας. Αγωνίζεται στην πρώτη κατηγορία Αυστρίας. Έχει κερδίσει 6 πρωταθλήματα Αυστρίας και 3 κύπελλα. 
__TOC__

## Ευρωπαϊκή πορεία

## Τίτλοι
*Πρωτάθλημα Αυστρίας (6): 1931, 1933, 1942, 1943, 1944, 1955
*Κύπελλο Αυστρίας: 1929, 1930, 1937
*Τσάλεντζ Καπ Ποδοσφαίρου (2): 1899, 1900
*Κύπελλο Γερμανίας (ποδόσφαιρο ανδρών) : 1943
*Μιτρόπα Καπ: 1931
*Liberation Cup: 1946

## Παραπομπές


## Εξωτερικοί σύνδεσμοι
* Official website 
* Historical Austrian league results
* Historical German league results 
* Soccerway profile


Κατηγορία:Ιδρύσεις ποδοσφαιρικών ομάδων το 1894
Κατηγορία:Ποδοσφαιρικές ομάδες Αυστρίας
S/2009 (136617) 1

Ο **S/2009 (136617) 1** είναι ο εσώτερος από τους δύο δορυφόρους του αστεροειδή (136617) 1994 CC. Ανακαλύφθηκε στις 12 Ιουνίου του 2009 από φωτογραφίες του ραντάρ του Σπέισγουοτς. Η ανακάλυψή του έγινε όταν ο αστεροειδής γύρω από τον οποίο περιφέρεται είχε βρεθεί πολύ κοντά στην Γη, καθώς έχει ακτίνα λίγο μεγαλύτερη των 25 μέτρων, πράγμα που σημαίνει πως η ανακάλυψή του διαφορετικά θα ήταν πάρα πολύ δύσκολη. Πολύ λίγα πράγματα είναι γνωστά για αυτόν τον δορυφόρο, αλλά οι επιστήμονες θα προσπαθήσουν να ανακαλύψουν πολλά από τα φυσικά του χαρακτηριστικά συνδυάζοντας δεδομένα του Σπέισγουοτς και του Τηλσκοπίου Αρεσίμπο. 

Κατηγορία:Δορυφόροι αστεροειδών
Μίκι Ντι

Ο **Μίκι Ντι** (*πραγμ. όνομα Μιχαήλ Κυριάκος Δελάογλου*) είναι Σουηδός ντράμερ γνωστός για τη συμμετοχή του στα συγκροτήματα του King Diamond και των Motörhead.

## Βιογραφία
Ο Μίκι Ντι γεννήθηκε στο Γκέτεμποργκ της Σουηδίας, από Έλληνα πατέρα και Σουηδέζα μητέρα, στις 31 Οκτωβρίου 1963.

Τα πρώτα του συγκροτήματα ήταν οι Nadir και οι Geisha στα μέσα της δεκαετίας του '80. Το 1985, μετακόμισε στην Κοπεγχάγη της Δανίας και έγινε μέλος του προσωπικού σχήματος του πρώην τραγουδιστή των Mercyful Fate, King Diamond. Έπαιξε στα τέσσερα πρώτα στούντιο άλμπουμ του συγκροτήματος από το 1986 μέχρι το 1989, την περίοδο κατά την οποία θεωρείται η σπουδαιότερη από άποψη δημιουργικότητας για τον King Diamond.

Το 1990, έπαιξε στον πρώτο προσωπικό δίσκο του Don Dokken με τίτλο "*Up from the Ashes*", το οποίο μπήκε στο Top-50 των αμερικάνικων τσαρτ, ενώ περιόδευσαν μαζί με τους Judas Priest. Ο Ντι έπαιξε για ένα μικρό διάστημα με τους WWIII, πριν γίνει μέλος των Motörhead, το 1992. Η πρώτη του εμφάνιση με το συγκρότημα έγινε στο Saratoga Springs της Νέας Υόρκης στις 30 Αυγούστου 1992, ενώ έπαιξε στο κομμάτι "*Hellraiser*" από το άλμπουμ "*[[March or Die]]*". Το πρώτο άλμπουμ του με τους Motörhead ήταν το "*[[Bastards (άλμπουμ)|Bastards]]*" του 1993, που κυκλοφόρησε μέσω της "ZYX Records". Από εκεί και έπειτα, αποτελεί αναπόσπαστο μέλος της σύνθεσης του συγκροτήματος, έχοντας κυκλοφορήσει πάνω από δέκα άλμπουμ μαζί τους, ζώντας την εμπορική τους αναγέννηση από το 2006 και μετά, με το "*[[Aftershock]]*" του 2013 να φτάνει στην υψηλότερη θέση του Billboard από οποιοδήποτε άλλο δίσκο των Motörhead (# 22).

Το 2003, συμμετείχε στο άλμπουμ "*[[Rabbit Don't Come Easy]]*" των Helloween, ενώ στις 21 Απριλίου 2006 εμφανίστηκε και πάλι με τον King Diamond στο Γκέτεμποργκ.

Το 2016, αντικατέστησε τον Τζέιμς Κότακ, ντράμερ των Scorpions, κατά την αμερικάνικη περιοδεία των Γερμανών, αφού ο Κότακ αντιμετώπισε προβλήματα υγείας. Ανακοινώθηκε μόνιμο μέλος το Σεπτέμβριο του ίδιου έτους.

Σημαντικότερες επιρροές του είναι ο Ίαν Πέις, ο Νιλ Πιρτ, ο Στιβ Σμιθ και ο Μπάντι Ριτς. Είναι οπαδός της ομάδας χόκεϊ επί πάγου, Φρολούντα.

## Δισκογραφία

## Εξωτερικοί σύνδεσμοι
* Επίσημη ιστοσελίδα των Motörhead

## Παραπομπές


## Πηγές
* SONOR :: Mikkey Dee
* Mikkey Dee (Motörhead) Interview Interview and pictures By Marko Syrjala
* Mikkey Dee - Encyclopaedia Metallum: The Metal Archives
* Mikkey Dee | Credits | AllMusic

Κατηγορία:Ντράμερς
Κατηγορία:Σουηδοί μουσικοί
Κατηγορία:Ροκ μουσικοί
Κατηγορία:Σουηδοί ελληνικής καταγωγής
Κατηγορία:Motörhead
ΦΚ Τιρόλ Ίνσμπρουκ

Η **Τιρόλ Ίνσμπρουκ ΦΚ** ήταν μια αυστριακή ποδοσφαιρική ομάδα από την πόλη Ίνσμπρουκ. Η ομάδα δημιουργήθηκε το 1993 και διαλύθηκε το 2002, όταν κήρυξε πτώχευση. 

Η ομάδα προήλθε από το διαχωρισμό της ΦΚ Βάκερ Ίνσμπρουκ (είχε προηγηθεί ακόμα ένας το 1986 από τον οποίο δημιουργήθηκε η ΦΚ Σβαρόφσκι Τιρόλ). Στο τέλος της περιόδου 1992-93 δόθηκε άδεια στην ομάδα. Με προπονητές όπως τους Kurt Jara και Γιοάχιμ Λεβ κέρδισε τρία συνεχόμενα πρωταθλήματα το 2000, 2001 και 2002.

## Τίτλοι
* **[[Μπούντεσλιγκα Αυστρίας]] (3):** 2000, 2001, 2002

* **[[Κύπελλο Αυστρίας (ποδόσφαιρο ανδρών)|Κύπελλο]] Φιναλίστ (1):** 2001

## Ευρωπαϊκή πορεία

Κατηγορία:Ίνσμπρουκ
Κατηγορία:Ποδοσφαιρικές ομάδες Αυστρίας
Κατηγορία:Ιδρύσεις ποδοσφαιρικών ομάδων το 1993
Κατηγορία:ΦΚ Τιρόλ Ίνσμπρουκ
Ποταμός Θηρασίας

Ο **Ποταμός** είναι οικισμός της Θηρασίας στις Κυκλάδες και το Νότιο Αιγαίο.

## Γενικά στοιχεία
Ο Ποταμός βρίσκεται στο κέντρο του νησιού σε υψόμετρο 60 μέτρα και απέχει 1 χιλιόμετρο δυτικά από τον Μανωλά, την πρωτεύουσα του νησιού. Είναι ο πρώτος οικισμός νότια, μετά το λιμάνι της Ρίβας (της Αγίας Ειρήνης) στα βόρεια του νησιού, το οποίο συνδέει τη Θηρασία με τον Όρμο Αμμουδιού στην Οία. Ο Ποταμός είναι κτισμένος μέσα σε μία ρεματιά, απ' όπου πήρε και το όνομά του. Αρκετά από τα σπίτια του είναι υπόσκαφα, με αυλές γεμάτες κόκκινα γεράνια και μπουκαμβίλιες.

Στον οικισμό βρίσκονται τρεις εκκλησίες: ο Άγιος Δημήτριος, ο Άγιος Σπυρίδωνας και η Παναγία η Γιάτρισσα με το ομώνυμο πανηγύρι στις 21 Σεπτεμβρίου.

## Διοικητικά στοιχεία και πληθυσμός
Διοικητικά, ο Ποταμός ανήκει στη Δημοτική Ενότητα Οίας, η οποία υπάγεται στον Δήμο Θήρας. Πριν το Πρόγραμμα Καλλικράτης, υπαγόταν στην Κοινότητα Οίας. Σύμφωνα με την απογραφή του 2011, στην περιοχή ζουν σήμερα 113 κάτοικοι. Η πορεία του πληθυσμού τις τελευταίες δεκαετίες:

## Εξωτερικοί σύνδεσμοι
* Thirasia.gr 
* Τουριστική πύλη Δήμου Θήρας

## Παραπομπές


Κατηγορία:Χωριά της Θηρασίας
Κατηγορία:Δήμος Θήρας
ΣΦ Σπίταλ

Η **ΣΦ Σπίταλ** είναι μια αυστριακή ποδοσφαιρική ομάδα, από το Spittal an der Drau, Καρινθία. Η ομάδα ιδρύθηκε το 1921 και προβιβάστηκε στην Austrian Football First League (II) το 1982 και κέρδισε το πρωτάθλημα την περίοδο 1983–84. Συμμετείχε στην Μπουντεσλίγκα Αυστρίας μέχρι το 1985 που διαβαθμίστηκε. Συμμετείχε για πολλά χρόνια στην πρώτη κατηγορία, έως το 1999 που η ομάδα έπεσε στην Austrian Regional League Central. Την περίοδο 2008-09 τερμάτισε 16η και υποβιβάστηκε στη Landesliga *(Kärntner Liga)*.

## Εξωτερικοί σύνδεσμοι
* Επίσημη ιστοσελίδα

Κατηγορία:Ιδρύσεις ποδοσφαιρικών ομάδων το 1921
Κατηγορία:Ποδοσφαιρικές ομάδες Αυστρίας
Κατηγορία:ΣΦ Σπίταλ
ΛΑΣΚ

Η **ΛΑΣΚ** (γερμανικά: *LASK*, πλήρες όνομα *Linzer Athletik-Sport-Klub*) είναι μια ποδοσφαιρική ομάδα από την πρωτεύουσα της Άνω Αυστρίας, Λιντς. Χρώματα της ομάδας είναι το μαύρο και το άσπρο. Μόνιμη έδρα της ΛΑΣΚ είναι το "Λίντσερ Στάντιον", εντούτοις η ομάδα τα τελευταία χρόνια αγωνίζεται στη "Ράιφαϊσεν Αρένα" στο Πάσινγκ, έδρα της εταιρείας που έχει αγοράσει τα δικαιώματα της ομάδας. Το 2022, με το πέρας της συμφωνίας, προβλέπεται η επιστροφή της ΛΑΣΚ στο Λιντς και τη βασική της έδρα.

Είναι η παλαιότερη ομάδα της περιοχής, με το μητρικό της αθλητικό σωματείο *Athletiksportklub „Siegfried“* να έχει ιδρυθεί στις 7 Αυγούστου 1899 (επίσημη ημερομηνία βάσει καταστατικού του συλλόγου) και την πρώτη ποδοσφαιρική ομάδα που ενσωματώθηκε σε αυτό, τη *„Linzer Sport Klub“* (LSK), να έχει ιδρυθεί στις 25 Ιουλίου 1908 (ημερομηνία που ο σύλλογος και οι οπαδοί θεωρούν ως ιδρυτική της ποδοσφαιρικής ομάδας). Ποδοσφαιρικό τμήμα υπό το σημερινό όνομα (LASK) υπάρχει από το 1919.

Από το 2017 αγωνίζεται και πάλι στην πρώτη κατηγορία της Αυστρίας, μετά από κάποια χρόνια που είχε βρεθεί μέχρι και στην Αυστριακή Ρεγκιονάλλιγκα, την τρίτη -και ανώτερη ερασιτεχνική- κατηγορία της χώρας. Μάλιστα την πρώτη σεζόν μετά την επάνοδό της κατάφερε κατακτώντας την τέταρτη θέση να εξασφαλίσει την ευρωπαϊκή της έξοδο στο επόμενο Γιουρόπα Λιγκ.

Η ΛΑΣΚ έγινε το 1964-65 η πρώτη ομάδα εκτός Βιέννης που κατέκτησε το πρωτάθλημα Αυστρίας. Αυτό αποτελεί τον μοναδικό εθνικό τίτλο πρωταθλήματος της ομάδας.

Τη σεζόν 2019-20 η ΛΑΣΚ τερμάτισε πρώτη στην κανονική περίοδο αλλά ουσιαστικά δεύτερη αφού με το ξεκίνημα των play-ofs της αφαιρέθηκαν 4 βαθμοί απ'την ειδκή βαθμολογία με συνέπεια και την αγωνιστική κατάρρευση στην 4η θέση. Στο Γιουρόπα Λιγκ πραγματοποίησε ιστορική πορεία έως τη φάση των 16.   

Το γυναικείο τμήμα της ομάδας, *LASK Ladies*, αγωνίζεται στη δεύτερη κατηγορία του γυναικείου πρωταθλήματος Αυστρίας.

## Τίτλοι
*Μπούντεσλιγκα Αυστρίας: 1964–65
*Κύπελλο: 1965
*Φιναλίστ Κυπέλλου: 1963, 1967, 1970, 1999, 2021
*Πρωτάθλημα ερασιτεχνών: 1930-31
*Πρωτάθλημα Άνω Αυστρίας: 1924, 1925, 1926, 1927, 1929, 1930, 1931, 1932, 1936, 1939, 1947, 1948, 1950
*Κύπελλο Άνω Αυστρίας: 1929, 1931, 1932, 1935, 1937, 1946
*Πρωτάθλημα Άνω Αυστρίας (β΄ ομάδες): 2001, 2003
*Β΄ Κατηγορία ποδοσφαίρου ανδρών Αυστρίας: 1958, 1979, 1994, 2007

## Ευρωπαϊκές διοργανώσεις

## Παραπομπές


## Εξωτερικοί σύνδεσμοι

*Επίσημος ιστότοπος 
*Προφίλ της ΛΑΣΚ στον ιστότοπο της ΟΤΕΦΑ
*Προφίλ της ΛΑΣΚ στον ιστότοπο eufo.de 
*Η ΛΑΣΚ στον ιστότοπο weltfussball.de  
*Η ΛΑΣΚ στον ιστότοπο transfermarkt.de  
*Η ΛΑΣΚ στον ιστότοπο Football-Lineups.com
*Οπαδικό σάιτ της ΛΑΣΚ 


Κατηγορία:Ιδρύσεις ποδοσφαιρικών ομάδων το 1908
Κατηγορία:Ποδοσφαιρικές ομάδες Αυστρίας
Βόλφσμπεργκερ ΑΚ

Η **Βόλφσμπεργκερ ΑΚ** (γερμανικά: *Wolfsberger AC*) είναι αυστριακή ποδοσφαιρική ομάδα από την πόλη Βόλφσμπεργκ. Η ομάδα συμμετείχε για είκοσι συνεχόμενες ομάδες στο δεύτερο επίπεδο του αυστριακού ποδοσφαίρου. Την περίοδο 2011-12 κατέκτησε το πρωτάθλημα και ανέβηκε στην Μπούντεσλιγκα Αυστρίας την επόμενη σεζόν, όπου τερμάτισε στην 5η θέση. Έδρα της ομάδας είναι το Lavanttal-Arena στο Βόλφσμπεργκ, χωρητικότητας 7300 θέσεων. Χρώματα της ομάδας είναι το μαύρο, το άσπρο και το μπλε.

## Διακρίσεις
**Πρωταθλήματα**:
*Β' Εθνική Αυστρίας: 2011-12

**Κύπελλα**:
*Κύπελλο Αυστρίας: 2024-25

## Παραπομπές


## Εξωτερικοί σύνδεσμοι
*  


Κατηγορία:Ποδοσφαιρικές ομάδες Αυστρίας
Κατηγορία:Ιδρύσεις ποδοσφαιρικών ομάδων το 1931
Βίνερ Σπορτ-Κλουμπ

Η **Βίνερ Σπορτ-Κλουμπ** (γερμανικά: *Wiener Sport-Club*, WSC) είναι ένας αυστριακός αθλητικός όμιλος. Ιδρύθηκε το 1883. Παραδοσιακή έδρα του συλλόγου είναι το Ντορνμπαχ, προάστιο της Βιέννης. Χρώματα της ομάδας είναι το μαύρο και το άσπρο.

Είναι από τους παλαιότερους αθλητικούς σύλλογους στη Βιέννη. Ο σύλλογος δημιούργησε τμήματα ξιφασκίας, πυγμαχίας, πάλης, ποδηλασίας, χάντμπολ, στίβος, χόκεϊ επί χόρτου, τένις, ποδοσφαίρου και υδατοσφαίρισης. Από αυτά μόνο το ποδοσφαιρικό και το τμήμα ξιφασκίας είναι ενεργά, όπως και το τμήμα υδατοσφαίρισης που δημιουργήθηκε το 2005.

Η ποδοσφαιρική ομάδα κατέκτησε το Πρωτάθλημα Αυστρίας το 1922, 1958 και 1959. Το 1958 είχε κερδίσει 7–0 τη Γιουβέντους στο ΟΥΕΦΑ Τσάμπιονς Λιγκ. Δύο χρεοκοπίες τη δεκαετία του 1990 οδήγησαν σε υποβιβασμό της ομάδας στις μικρότερες κατηγορίες.

## Επιτυχίες
* **Πρωτάθλημα Αυστρίας**
:: Πρωταθλήτρια (3): 1921–22, 1957–58, 1958–59
* **Πρώτη Κατηγορία Αυστρίας**
:: Πρωταθλήτρια (1): 1976–77
* **Περιφερειακό Πρωτάθλημα Ανατολικής Αυστρίας**
:: Πρωταθλήτρια (1): 2001–02
* **[[Κύπελλο Αυστρίας (ποδόσφαιρο ανδρών)|Κύπελλο Αυστρίας]]**
:: Κυπελλούχος (1): 1922–23

## Παραπομπές


## Εξωτερικοί σύνδεσμοι
*

Κατηγορία:Ιδρύσεις αθλητικών συλλόγων το 1883
Κατηγορία:Ποδοσφαιρικές ομάδες Αυστρίας
Κατηγορία:Ιδρύσεις ποδοσφαιρικών ομάδων το 1883
ΦΚ Αντμίρα Βάκερ Μέντλινγκ

Η **Ατμίρα Βάκερ** είναι μια αυστριακή ποδοσφαιρική ομάδα από την πόλη Μέντλινγκ. Η ομάδα ιδρύθηκε το 1905 σαν *SK Admira Wien* στην αυστριακή πρωτεύουσα. Το 1971 ενοποιήθηκε με την *SC Wacker Wien*, το 1997 με την *VfB Mödling* και το 2008 με την ΣΚ Σβάντορφ, αποκτώντας το σημερινό της όνομα. 

Η ομάδα έχει κερδίσει 10 πρωταθλήμα Αυστρίας και 6 κύπελλα.

Η ομάδα κέρδισε το πρωτάθλημα της Austrian Football First League (δεύτερη κατηγορία) την περίοδο 2010-11 και πήρε την άνοδο για την Μπουντεσλίγκα Αυστρίας της επόμενης περιόδου. Την πρώτη της σεζόν στην ανώτατη κατηγορία, τερμάτισε στην πρώτη θέση.

## Τίτλοι
***Πρωτάθλημα Αυστρίας: 9**
::Ατμίρα Βιέννα (8): 1927, 1928, 1932, 1934, 1936, 1937, 1939, 1966
::Βάκερ Βιέννα (1): 1947

***Δευτεραθλήτρια Αυστρίας: 13**
::Ατμίρα Βιέννα  (5): 1929, 1930, 1931, 1935, 1963
::Βάκερ Βιέννα (7): 1939, 1940, 1941, 1948, 1951, 1953, 1956
::Ατμίρα/Βάκερ Βιέννα (1): 1989

***Κύπελλο Αυστρίας: 6**
::Ατμίρα Βιέννα (5): 1928, 1932, 1934, 1964, 1966
::Βάκερ Βιέννα (1): 1947

***Σούπερ καπ Αυστρία: 1**
::Ατμίρα/Βάκερ Βιέννα (1): 1989

## Ευρωπαϊκή πορεία

## Παραπομπές



Κατηγορία:Ιδρύσεις ποδοσφαιρικών ομάδων το 1905
Κατηγορία:Ποδοσφαιρικές ομάδες Αυστρίας